proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais.
CONSELLERÍA DE AGRICULTURA, GANDERÍA E MONTES — I. DISPOSICIÓNS XERAIS — 08/07/1997

Advertidos erros na publicación do citado regulamento (DOG nº 106, do 4 de xuño de 1997), cómpre efectua-las seguintes rectificacións:
-No artigo 13 (páxina 5.312), onde di: «... serán denominadas masas de auga de pesca en réxime de concesión»; debe dicir: «... serán denominadas masas de auga en réxime de concesión».
-No artigo 51.2º (páxina 5.320), onde di: «... susceptible de pesca, autorizan unicamente tres canas...»; debe dicir: «... susceptible de pesca; autorízanse unicamente tres canas...»
-No artigo 60.2º (páxina 5.323), onde di: «... corresponderalle á Dirección Xeral de Medio Ambiente Natural o outorgamento...»; debe dicir: «... corresponderalle á Dirección Xeral de Montes e Medio Ambiente Natural o outorgamento...»
-No artigo 73.5º (páxina 5.326), onde di: «... un sistema de capacidade que permita medir...»; debe dicir: «... un sistema que permita medir...»
-No artigo 79, letra h (páxina 5.329), onde di: «... responsable do vertido, que faga constar...»; debe dicir: «... responsable do vertido; farase constar...».
-No artigo 91.9º (páxina 5.333), onde di: «... a anguila...»; debe dicir: «... a angula...».
-No artigo 91.21º (páxina 5.333), onde di: «... producto de tallas cortas»; debe dicir: «... producto de cortas...».
-No artigo 92.14º (páxina 5.335), onde di: «Posesión o transporte...»; debe dicir: « A posesión, o transporte...».
-No artigo 93 (páxina 5.335), onde di: «... período de tres anos, e un día e dez anos...», debe dicir: «... período de tres anos e un día a dez anos...».
-No artigo 95.2º (páxina 5.336), onde di: «... os principios deportivos recollidos...»; debe dicir: «...os principios recollidos...».
-No artigo 106, apartados 2 e 3 (páxina 5.337), onde di: «... anexo V...»; debe dicir: «... anexo VI...».
-No artigo 108.3º (páxina 5.338), onde di: «... e levantara a correspondente acta...»; debe dicir: «... e levantarase a correspondente acta...».
-No anexo I, apartado correspondente ó río Mero (páxina 5.339), onde di: «... varadoiro de Oza dos Ríos»; debe dicir: «... varadoiro de Oza».
5465
ORDE do 4 de xullo de 1997 pola que se amplía o prazo de presentación de solicitudes establecido na Orde do 25 de febreiro de 1997, pola que se desenvolve unha liña de axudas ó establecemento no estranxeiro da empresa galega.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/07/1997

Mediante a orde da Consellería de Economía e Facenda, do 25 de febreiro de 1997, publicada no Diario Oficial de Galicia nº 51, do 14 de marzo de 1997, desenvólvese a normativa reguladora correspondente á liña de axudas ó establecemento da empresa galega no estranxeiro, creada polo Decreto 454/1996, do 26 de decembro, polo que se establece un réxime de axudas á expansión exterior da empresa galega, realizándose a convocatoria, dentro dos diferentes programas que integran a dita liña, das axudas correspondentes a subvencións a fondo perdido sobre o importe dos gastos necesarios para o establecemento e posta en marcha de redes comerciais no estranxeiro, así como das subvencións a fondo perdido sobre o custo salarial de contratación laboral polas empresas de persoal especializado destinado a prestar servicios a estas en establecementos no estranxeiro.
Nos artigos 8.4º e 9.3º da Orde do 25 de febreiro de 1997 establécese que o prazo de presentación de solicitudes será o dos catro primeiros meses de cada ano natural, agás para o ano de entrada en vigor da dita orde, no que o prazo de presentación comezará a contar a partir do día seguinte ó da súa publicación no Diario Oficial de Galicia; sen embargo, con obxecto de lograr unha plena efectividade na posta en marcha destas axudas, dada a novidade que estas supoñen e o período de análise empresarial previo necesario para a toma de decisión sobre a implantación da empresa no exterior, todo iso en coordinación coa adecuada política de difusión destas axudas e os convenios recentemente subscritos co Instituto Español de Comercio Exterior, o Instituto de Crédito Oficial e as entidades financeiras , considérase conveniente ampliar para este exercicio o prazo de presentación de solicitudes.
Por todo isto, en virtude das facultades que teño conferidas,
DISPOÑO:
Artigo único.-Modifícase a orde da Consellería de Economía e Facenda, do 25 de febreiro de 1997, publicada no Diario Oficial de Galicia nº 52, do 14 de marzo de 1997, pola que se desenvolve unha
liña de axudas ó establecemento da empresa galega no estranxeiro, que pasará a te-la seguinte redacción nos artigos que se relacionan a continuación:
1. Artigo 8.4, parágrafo primeiro:
«O prazo de presentación de solicitudes será o dos catro primeiros meses de cada ano natural, agás para o ano 1997, no que o prazo de presentación de solicitudes rematará o día 14 de novembro de 1997».
2. Artigo 9.3., parágrafo primeiro:
«O prazo de presentación de solicitudes será o dos catro primeiros meses de cada ano natural, agás para o ano 1997, no que o prazo de presentación de solicitudes rematará o día 14 de novembro de 1997»
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de xullo de 1997.
José Antonio Orza Fernández
Conselleiro de Economía e Facenda
5470
DECRETO 169/1997, do 18 de xuño, polo que se aproba o escudo heráldico do Concello de Porqueira (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/07/1997

O Concello de Porqueira (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasón e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto
258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Artigo único.
Aproba-lo escudo heráldico do Concello de Porqueira (Ourense), que quedará organizado do seguinte xeito: de azur (azul), e sobre ondas de prata (branca), unha torre donxonada de ouro (amarelo) flanqueada de dúas cabezas de xabarín de ouro e linguadas de gules (vermello). Ó timbre, coroa real pechada.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5277
DECRETO 167/1997, do 5 de xuño, polo que se declara a urxente ocupación, para efectos de expropiación forzosa, polo Concello de Cerceda (A Coruña), dos bens e dereitos necesarios para a realización das obras do proxecto de pavimentación de rúas en Cerceda.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/07/1997

O Concello de Cerceda (A Coruña), en sesión celebrada o día 29 setembro de 1994, acordou aproba-lo proxecto de pavimentación de rúas en Cerceda e, na sesión do día 14 de decembro de 1995, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 24 de marzo de 1997, baixo o número 3701.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 9 de maio de 1997, nº 6111.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de dota-los veciños do concello dos servicios mínimos necesarios.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa xuntanza do día cinco de xuño de mil novecentos noventa e sete,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, polo Concello de Cerceda (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de pavimentación de rúas en Cerceda.
Santiago de Compostela, cinco de xuño de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5120
CORRECCIÓN de erros.-Orde do 30 de maio de 1997 pola que se recoñece a Cooperativa Vitivinícola del Ribeiro, Soc. Coop. Ltda., como Agrupación de Productos Agrarios (APA), para a comercialización de viño de calidade producido en rexións determinadas.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 04/07/1997

Advertido erro na devandita orde, publicada no DOG nº 132, do venres, 27 de xuño de 1997, cómpre face-la oportuna corrección:
-Na páxina 6.252, parágrafo primeiro, onde di: «Cooperativa Vitivinícola del Riberio, Soc. Coop. Ltda.», debe dicir: «Cooperativa Vitivinícola del Ribeiro, Soc. Coop. Ltda.»
5147
ORDE do 17 de xuño de 1997 pola que se adxudican subvencións para as escolas de música públicas de poboacións de máis de 50.000 habitantes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/07/1997

Por Orde do 10 de febreiro de 1997 (DOG do 9 de abril), convócanse axudas para subvenciona-las actividades desenvolvidas ou que tivesen previsto desenvolver, durante o ano 1997, as escolas de música públicas de poboacións de máis de 50.000 habitantes da Comunidade Autónoma de Galicia.
Constituída a comisión encargada de valora-las solicitudes de axuda recibidas, segundo establece o punto sétimo da orde de convocatoria, trala súa análise e valoración e presentada a correspondente proposta de adxudicación, esta consellería,
DISPÓN:
Primeiro.-Adxudicarlle á escola de música pública dependente do concello de Vigo axuda económica por importe de 10.000.000 de pesetas. (Dez millóns de pesetas).
Segundo.-Para facer efectivo o pagamento da axuda, o beneficiario presentará na correspondente delegación provincial da Consellería de Educación e Ordenación Universitaria, antes do 30 de xullo de 1997, a completa xustificación dos gastos realizados.
Santiago, de Compostela, 17 de xuño de 1997.
Celso Currás Fernández
Conselleiro de Educación e Ordenación
Universitaria
5243
ORDE do 24 de xuño de 1997 pola que se exclúe do catálogo de montes de utilidade pública da provincia de Lugo, a parte do monte Paleira pertencente á parroquia de Sante do concello de Trabada (Lugo).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 04/07/1997

De conformidade co establecido no artigo 43 do Regulamento de montes, do 22 de febreiro de 1962, e o Real decreto 1535/1984, do 20 de xuño, polo que se transfiren á Comunidade Autónoma de Galicia
competencias en materia de conservación da natureza, esta consellería, logo da proposta da Dirección Xeral de Montes e Medio Ambiente Natural,
DISPÓN:
Artigo único.-Dar de baixa do catálogo de montes e utilidade pública da provincia de Lugo, por non reunir xa as condicións que foron determinantes para a súa inclusión, por petición do concello de Trabada, a parte do monte Paleira pertencente á parroquia de Sante que figuraba co nº 73.1 no CUP.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia e en contra dela só cabe interpor recurso contencioso-administrativo perante o Tribunal Superior de Xustiza de Galicia, no prazo de dous meses, contados desde o día seguinte ó da súa publicación.
Santiago de Compostela, 24 de xuño de 1997.
P.D. (Orde 13-12-1993)
Antonio Luis Rosón Pérez
Secretario xeral da Consellería de Agricultura,
Gandería e Montes
5119
DECRETO 176/1997, do 29 de maio, polo que se aproba o escudo heráldico do Concello de Sarreaus (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/07/1997

O Concello de Sarreaus (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasón e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de maio de mil novecentos noventa e sete,
DISPOÑO:
Artigo único.-Aproba-lo escudo heráldico do Concello de Sarreaus (Ourense), que quedará organizado do seguinte xeito: de ouro (amarelo), dúas xunqueiras da súa cor, sobre ondas de azur (azul) e prata (branca), acompañadas no alto da cruz e vieiras da Orde de Santiago. Ó timbre, coroa real pechada.
Santiago de Compostela, vintenove de maio de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4707
ORDE do 17 de xuño de 1997 pola que se resolve o concurso público convocado na Orde do 3 de xaneiro de 1997, pola que se regula a concesión de subvencións a asociacións e institucións sen fin de lucro para a realización de actividades de promoción da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/07/1997

A Orde do 3 de xaneiro de 1997 (DOG do 30-1-1997) regula a concesión de subvencións ás asociacións e institucións sen fin de lucro, legalmente constituídas, para a realización de actividades de promoción da lingua galega.
Visto o informe-proposta formulado pola comisión constituída ó abeiro do artigo 8 da devandita orde, esta consellería,
DISPÓN:
Artigo 1º
Concederlles axudas, na contía que se indica no anexo I desta orde, a aqueles proxectos das institucións que se axustan ós criterios establecidos nos artigos 1, 2, 3 e 4 da orde de convocatoria.
Artigo 2º
Desestima-los proxectos que aparecen relacionados no anexo II por non acadaren a prioridade suficiente de acordo cos criterios establecidos nos artigos 1, 2, 3 e 4 da orde de convocatoria e aqueloutros que son obxecto de subvención, ou puidesen selo de seren presentados en tempo e forma, por outra orde diferente das convocadas pola propia consellería para o desenvolvemento doutras actividades de promoción da lingua galega para o ano 1997.
Artigo 3º
Excluí-los proxectos relacionados no anexo III desta orde, por seren presentados fóra de prazo ou por pertenceren a institucións que non procederon á rectificación dos requirimentos, segundo o previsto no artigo 76 da Lei 30/1992, do 26 de novembro.
Artigo 4º
As institucións ás que lles sexan subvencionados proxectos deberán presentar ante a Dirección Xeral de Política Lingüística a aceptación da subvención concedida no prazo máximo de dez días, contados a partir da publicación desta disposición no DOG, segundo o establecido no artigo 10 da orde do 26/11/1996.
Artigo 5º
A presente disposición pon fin á vía administrativa, segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor o día seguinte ó da súa publicación no DOG.
Santiago de Compostela, 17 de xuño de 1997.
Celso Currás Fernández
Conselleiro de Educación e Ordenación Universitaria
ANEXO I
ANEXO II
ANEXO III
5135
DECRETO 174/1997, do 22 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 124 P.O.L. 96-Cospeito-Begonte, E.P. LU-111, Ponte Vilar e enlace da E.P. Gomeán-Castroverde coa C-630.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/07/1997

A Deputación Provincial de Lugo, en sesión celebrada o día 2 agosto de 1996, acordou aproba-lo proxecto de 124 P.O.L. 96-Cospeito-Begonte E.P. LU-111, Ponte Vilar e enlace E.P. Gomeán-Castroverde coa C-630 e na sesión do día 30 de setembro de 1996 acordou solicitar da Xunta de Galicia a
declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 5 de maio de 1997, baixo o número 5877.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 14 de abril 1997, nº 4869.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de maio de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 124 P.O.L. 96-Cospeito-Begonte E.P. LU-111, Ponte Vilar e enlace E.P. Gomeán Castroverde coa C-630.
Santiago de Compostela, vintedous de maio de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5134
DECRETO 172/1997, do 18 de xuño, polo que se declara a utilidade pública e se dispón a urxente ocupación dos bens e dereitos afectados pola obra de enlace da estrada A Estrada-Forcarei coa PO-541 a través de Cerdedo, Cerdedo-Sabucedo-Pontevedra, clave: CD/PO/97.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/07/1997

Con data do 3 de xuño do 1997, o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda aprobou o proxecto da obra de enlace da estrada A Estrada-Forcarei coa PO-541 a través de Cerdedo, Cerdedo-Sabucedo-Pontevedra, clave: CD/PO/97.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de enlace da estrada A Estrada-Forcarei coa PO-541 a través de Cerdedo, Cerdedo-Sabucedo-Pontevedra, clave: CD/PO/97.1.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
5303
DECRETO 173/1997, do 18 de xuño, polo que se declara a utilidade pública e se dispón a urxente ocupación dos bens e dereitos afectados pola obra do proxecto constructivo da variante de Viveiro, clave: N/LU/90.6.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/07/1997

Con data do 9 de xuño do 1997, o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto constructivo da variante de Viveiro, clave: N/LU/90.6.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia
e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto constructivo da variante de Viveiro, clave: N/LU/90.6.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
5187
DECRETO 171/1997, do 18 de xuño, polo que se declara a utilidade pública e se dispón a urxente ocupación dos bens e dereitos afectados pola obra do acondicionamento da estrada AC-231, treito: A Castellana-Sobrado, clave: N/AC/96.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/07/1997

Con data do 3 de xuño do 1997, o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda aprobou o proxecto da obra de acondi
cionamento da estrada AC-231, treito: A Castellana-Sobrado, clave: N/AC/96.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de acondicionamento da estrada AC-231, treito: A Castellana-Sobrado, clave: N/AC/96.2.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
5302
CORRECCIÓN de erros.-Lei 2/1997, do 29 de maio, de concesión dun crédito extraordinario para atende-los gastos das eleccións ó Parlamento de Galicia.
PRESIDENCIA — I. DISPOSICIÓNS XERAIS — 10/07/1997

Advertido un erro na citada lei, publicada no DOG número 113, do venres 13 de xuño de 1997, cómpre face-la oportuna rectificación:
Na páxina 5.669, na sinatura, onde di: «Victorino Núñez Rodríguez. Presidente», debe dicir: «Manuel Fraga Iribarne. Presidente».
5294
CORRECCIÓN de erros.-Decreto 158/1997, do 18 de xuño, polo que se modifica a estructura orgánica da Consellería de Agricultura, Gandería e Montes.
CONSELLERÍA DE AGRICULTURA, GANDERÍA E MONTES — I. DISPOSICIÓNS XERAIS — 10/07/1997

Advertidos erros no texto do citado decreto, publicado no Diario Oficial de Galicia nº 125, do 1 de xullo de 1997, cómpre face-las oportunas correccións:
Na páxina 6.370, columna esquerda, liña 9 onde di: «... inspeccionar, xestionar e vixia-las obras que realizará a consellería na provincia», debe dicir: «... inspeccionar, xestionar e vixia-las obras que excepcionalmente ordene o conselleiro en cada provincia».
Na páxina 6.370, columna da esquerda, liña 11 que empeza por «calquera outra ...» ata a liña 13 que termina por «delegado provincial» queda suprimido.
Na disposición derradeira terceira, onde di: «O presente decreto entrará en vigor o día seguinte da súa publicación no Diario Oficial de Galicia», debe dicir: «O presente decreto entrará en vigor o mesmo día da súa publicación no Diario Oficial de Galicia».
5528
DECRETO 180/1997, do 10 de xullo, polo que se dispón que cese José Ángel Veiga Abeledo como director xeral de Organización e Sistemas Informáticos.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 11/07/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día dez de xullo de mil novecentos noventa e sete,
DISPOÑO:
Que cese, por petición propia, José Ángel Veiga Abeledo como director xeral de Organización e Sistemas Informáticos, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, dez de xullo de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5546
DECRETO 181/1997, do 10 de xullo, polo que se nomea director xeral de Organización e Sistemas Informáticos a José María Matías Fernández.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 11/07/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día dez de xullo de mil novecentos noventa e sete,
Nomeo director xeral de Organización e Sistemas Informáticos a José María Matías Fernández.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, dez de xullo de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5199
RESOLUCIÓN do 9 de outubro de 1997, da Mesa da Deputación Permanente do Parlamento de Galicia, pola que se ordena a publicación da modificación da relación de postos de traballo do Valedor do Pobo.
PARLAMENTO DE GALICIA — III. OUTRAS DISPOSICIÓNS — 30/10/1997

A Mesa da Deputación Permanente, na súa reunión do día 9 de outubro de 1997, de acordo co previsto no artigo 10.2º da Lei 6/1984, do 5 de xuño, do
Valedor do Pobo, -parcialmente modificada pola Lei 3/1994, do 18 de xullo-, acordou aproba-la modificación da relación de postos de traballo do Valedor do Pobo (aprobada pola Mesa do Parlamento na súa reunión celebrada o 6 de febreiro de 1996), proposta polo Valedor do Pobo e consistente na creación dunha praza de conductor-ordenanza desa institución, coa seguinte configuración:
Unidade orgánica: servicios administrativos.
Denominación do posto: conductor-ordenanza.
Nivel de CD: 13.
Complemento específico: 1.675.982.
Tipo de posto: N (non singularizado).
Forma de provisión: LD (libre designación).
Grupo: E.
Corpo ou escala: xeral/especial.
Observacións: permiso de conducir clase B2.
O que se publica conforme o establecido no artigo 25.3º da Lei 4/1988, do 26 de maio, de función pública de Galicia e para os efectos da súa entrada en vigor a partir do día seguinte ó desta publicación.
Santiago de Compostela, 9 de outubro de 1997.
Victorino Núñez Rodríguez
Presidente do Parlamento de Galicia
8197
RESOLUCIÓN do 21 de outubro de 1997, da Dirección Xeral de Tributos, pola que se establecen os modelos que se van utilizar polas zonas de recadación no procedemento de constrinximento e o horario de atención ó público.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/10/1997

O Decreto 90/1997, do 10 de abril, no seu artigo 18.6º, dispón que as zonas de recadación manterán aberta a oficina, como mínimo no horario que oficialmente lle fixe a Dirección Xeral de Tributos.
Pola súa banda, a Orde do 8 de outubro de 1997, pola que se desenvolven determinados artigos do citado decreto, dispón que a notificación da providencia de constrinximento-documentos de ingreso, e as dilixencias de embargo se realizarán utilizando os documentos establecidos pola Dirección Xeral de Tributos.
Na súa virtude,
DISPOÑO:
Primeiro.-Os modelos de notificación de providencia de constrinximento, de dilixencias de embargo de contas bancarias, e de dilixencias de embargo de crédito, soldos, salarios, pensións e outros serán os que figuran nos anexos I, II e III, respectivamente.
Segundo.-O modelo de ingreso en entidades colaboradoras (990), que se achegará á notificación da
providencia de constrinximento, será o que figura no anexo IV.
Terceiro.-O modelo de ingreso en zona de recadación, total ou parcial (991), será o que figura no anexo V.
Cuarto.-Os modelos de ingreso motivados por embargo efectivo (992), por embargo de contas abertas en entidades de depósito (993), por embargo de créditos, soldos, salarios e pensións (994), por alleamento de inmobles ou establecementos mercantís (995) e por outros embargos (996) serán os que figuran nos anexos VI, VII, VIII, IX e X, respectivamente.
Quinto.-En tódolos casos, os modelos terán que imprimirse en papel DIN A4 autocopiativo, sendo o exemplar para o interesado en cor branca, e os exemplares para o recadador ou a entidade financeira en cor azul.
Sexto.-O número de documentos que se vai consignar debaixo do código do modelo de ingreso terá que adaptarse necesariamente ás especificacións que se sinalen pola Dirección Xeral de Tributos.
Sétimo.-O horario de atención ó público por parte da zona de recadación será como mínimo de 9 horas a 14 horas.
Santiago de Compostela, 21 de outubro de 1997.
María Casais Mira
Directora xeral de Tributos
8261
CORRECCIÓN de erros.-Resolución do 27 de agosto de 1997 pola que se ordena a publicación do acordo do Consello da Xunta de Galicia, do 25 de agosto de 1997, polo que se aproba a relación de postos de traballo da Consellería de Economía e Facenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/10/1997

Advertidos erros no texto da devandita resolución publicada no Diario Oficial de Galicia nº 172, do día 8 de setembro de 1997, é necesario efectua-las oportunas correccións:
* Na páxina 8.765:
-No posto con código «EF.A01.00.000.15770.001.- SECRETARIO/A DIRECTOR», na columna «Formación específica» debe engadirse «»033».
-Nos postos con códigos «EF.A01.00.000.15770.031.- XEFE SERVICIO COORD. E RELAC. EXTERNAS» e «EF.A01.00.001.15770.001.- SUBDIRECTOR/A XERAL PRODUC. E ANAL. ESTAT.», na columna «Corpo/Escala» onde di «XERAL (ESCALA ESTATÍSTICA)» debe dicir «XERAL», e na columna «Formación específica» debe engadirse «223».
* Na páxina 8.771, no posto con código «EF.C05.00.002.15770.001.- SUBDIRECTOR XERAL DE ANÁLISE ECONÓMICA FINANCEIRA», na columna «Titulación académica» debe engadirse «2813».
* Na páxina 8.779, no posto con código «EF.C99.10.000.36001.060.- XEFE SECCIÓN PLANS INSPECCIÓN», na columna «Formación específica» debe suprimirse «194».
8270
ORDE do 6 de outubro de 1997 pola que se autoriza o inicio de actividades do centro de menores de Marín (Pontevedra).
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 24/10/1997

En virtude do disposto no artigo 29 da Lei 4/1993, do 14 de abril, de servicios sociais e 6 do Decreto 243/1995, do 28 de xullo, polo que se regula o réxime de autorización e acreditación de centros de servicios sociais; os centros de servicios sociais propios da Comunidade Autónoma crearanse mediante decreto precisándose orde da consellería competente para o inicio das súas actividades.
Mediante Decreto 253/1997, do 10 de setembro, creouse un centro de menores en Marín, (Pontevedra) procedendo concede-lo permiso de inicio das súas actividades.
Polo exposto e en uso das facultades que me son atribuídas polo Decreto 2/1994, do 13 de xaneiro, e a disposición final do Decreto 253/97, do 10 de setembro,
DISPOÑO:
Artigo único.-Autorízase o inicio de actividades do centro de menores sito na rúa do Sol, nº 12 en Marín, coas condicións que figuran no anexo.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de outubro de 1997.
Manuela López Besteiro
Conselleira de Familia, Muller e Xuventude
ANEXO
Provincia: Pontevedra.
Localidade: Marín.
Domicilio: rúa do Sol nº 12.
Tipoloxía: miniresidencia.
7970
RESOLUCIÓN do 16 de outubro de 1997 pola que se aproban os modelos das instancias de tramitación das axudas recollidas na orde da Consellería de Economía e Facenda, do 13 de outubro de 1997, de bases reguladoras das axudas da iniciativa Peme de desenvolvemento empresarial na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 31/10/1997

A disposición final primeira da orde da Consellería de Economía e Facenda, do 13 de outubro de 1997 (DOG do 15 de outubro), de bases reguladoras das axudas da Iniciativa Peme de desenvolvemento empresarial na Comunidade Autónoma de Galicia faculta o director xeral do Igape para que aprobe os modelos de instancias de tramitación da dita orde.
Así mesmo, o artigo 5.2º da dita orde establece que se poderán presentar solicitudes desde o día seguinte ó da publicación dos modelos de solicitude
no Diario Oficial de Galicia, ata o 31 de decembro de 1997. Na súa virtude,
RESOLVO:
Primeiro.-Aproba-los modelos das instancias de tramitación da orde da Consellería de Economía e Facenda do 13 de outubro de 1997 (DOG do 15 de outubro), segundo os modelos anexos á presente resolución.
Segundo.-Dispoñe-la publicación da presente resolución no Diario Oficial de Galicia. En consonancia co establecido nas bases reguladoras das axudas da iniciativa Peme de desenvolvemento empresarial na Comunidade Autónoma de Galicia, os interesados poderán presenta-la correspondente solicitude desde o día seguinte ó da publicación no Diario Oficial de Galicia da presente resolución e ata o 31 de decembro de 1997.
Santiago de Compostela, 16 de outubro de 1997.
Diego Diz Fernández
Director xeral do Instituto Galego de Promoción Económica
8258
ORDE do 23 de setembro de 1997 pola que se autoriza a inclusión da escola de música municipal de Ribadavia no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril), regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1º, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada solicitude de inclusión no Rexistro de Escolas de Música polo Concello de Ribadavia, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde dO 11 de marzo de 1993. Na súa virtude,
DISPOÑO:
Primeiro.-A escola, da que os datos se sinalan no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo quedan sometidas ó réxime de escolas de música e danza, segundo se establece na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor ó día seguinte ó da súa publicación no Diario Oficial de Galicia.
Santiago de Compostela, 23 de setembro de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña
Denominación específica: escola de música municipal.
Titular: Concello de Ribadavia.
Enderezo: Casa da Cultura.
Localidade: Ribadavia.
Provincia: Ourense.
7866
DECRETO 297/1997, do 24 de outubro, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 29/10/1997

Con motivo da viaxe do conselleiro de Sanidade e Servicios Sociais, en funcións, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, en funcións, con motivo da súa viaxe a Hispanoamérica, encárgaselle o despacho de asuntos da Consellería de Sanidade e Servicios Sociais, desde o día 25 de outubro ata o seu regreso, ó conselleiro de Educación e Ordenación Universitaria, en funcións.
Santiago de Compostela, vintecatro de outubro de mil novecentos noventa e sete.
Manuel Fraga Iribarne
Presidente
7996
ORDE do 27 de outubro de 1997 pola que se amplían os prazos de xustificación dos investimentos realizados ó abeiro da do 31 de xaneiro de 1997 pola que se regula a concesión de axudas para innovación tecnolóxica, I+D e calidade, para 1997.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/10/1997

A Consellería de Industria e Comercio dictou a Orde do 31 de xaneiro de 1997 pola que se regula a concesión de subvencións a empresas, agrupacións de empresas e entidades sen ánimo de lucro, que realicen investimentos en innovación tecnolóxica, investigación e desenvolvemento e calidade, dentro da Comunidade Autónoma galega, para 1997 (DOG nº 41, do 28 de febreiro de 1997).
Na citada disposición establécese como requisito indispensable para o libramento da axuda, a presentación da documentación acreditativa do investimento realizado antes do día 31 de outubro de 1997.
Tendo en conta que o elevado número de solicitudes presentadas motiva un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 31 de xaneiro de 1997, ata o 30 de novembro de 1997.
Santiago de Compostela, 27 de outubro de 1997.
Antonio Couceiro Méndez
Conselleiro de Industria e Comercio
6716
CORRECCIÓN de erros.-Orde do 12 de agosto de 1997, das consellerías da Presidencia e Administración Pública e de Economía e Facenda, pola que se modifican as relacións de postos de traballo das consellerías da Presidencia e Administración Pública, Política Territorial, Obras Públicas e Vivenda, Educación e Ordenación Universitaria, Industria e Comercio, Sanidade e Servicios Sociais, Pesca, Marisqueo e Acuicultura, Xustiza, Interior e Relacións Laborais e Familia, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/10/1997

Advertidos erros na citada orde publicada no Diario Oficial de Galicia nº 171, o día 5 de setembro de 1997, cómpre efectua-las oportunas correccións:
Na páxina 8.688, no posto con código «PR.C02.00.004.15770.0260 xefe Servicio de Prevención de Riscos Laborais», na liña onde di: «Corpo/Escala: XERAL», debe dicir: «Corpo/Escala: XERAL / ESPECIAL».
Na páxina 8.707 no centro de destino «GARD. INF. NOSA Sª SGDO. CORAZÓN (LUGO)» no posto con código «FA.C99.40.501.27001.005» na columna «Observacións» debe quitarse «Ocupado por auxiliar puericultor».
Na páxina 8.710, no parágrafo que comeza «Na páxina 9.000, despois do centro...» e nas liñas 5 e 6 onde di: «CENTRO DE ATENCIÓN E ASESORAMENTO Á MULLER (A CORUÑA)», debe dicir: «CENTRO DE INFORMACIÓN E ASESORAMENTO Á MULLER (A CORUÑA)».
Na páxina 8.711 no parágrafo que comeza «Na páxina 9.009, despois do...», e nas liñas 5 e 6 onde di: «CENTRO DE ATENCIÓN E ASESORAMENTO Á MULLER (A CORUÑA)», debe dicir: «CENTRO DE INFORMACIÓN E ASESORAMENTO Á MULLER (A CORUÑA)».
Na páxina 8.711 no parágrafo que comeza «Centro de destino: CAMPAMENTO A DEVESA (RIBADEO)», onde di: «Código de posto: FA.C99.40.801.27500.004», debe dicir: «Código do posto: FA.C99.40.101.27500.004».
Na páxina 8.711 no parágrafo que comeza «O centro de destino TIVE (SANTIAGO DE COMPOSTELA)...», na liña 9 onde di: «FA.C99.00.301.15770.002 POSTO BASE A», debe dicir: «FA.C04.00.301.15770.002 POSTO BASE A» e na liña 10 onde di: «FA.C99.40.301.15770.004 POSTO BASE D», debe dicir: «FA.C04.00.301.15770.004 POSTO BASE D».
Na páxina 8.712 no parágrafo que comeza «Na páxina 9.007...» na liña 6 onde di «FA.C99.10000.36001.008 X. NEG. ADMTVO. (XUVENTUDE)», debe dicir: «FA.C99.10000.36001.007 NEG. ADMTVO. (XUVENTUDE)».
Na páxina 8.712, no parágrafo que comeza «Os centros de destino CASA DA XUVENTUDE (SANTIAGO DE COMPOSTELA) E TIVE (SANTIAGO DE COMPOSTELA)...»
Onde di: «FA.C99.00.201.15770.001», debe dicir: «FA.C04.00.201.15770.001», onde di: «FA.C99.00.201.15770.003», debe dicir: «FA.C04.00.201.15770.003», onde di: «FA.C99.00.201.15770.004», debe dicir: «FA.C04.00.201.15770.004», onde di: «FA.C99.00.201.15770.006», debe dicir: «FA.C04.00.201.15770.006», onde di: «FA.C99.00.201.15770.007», debe dicir: «FA.C04.00.201.15770.007», onde di: «FA.C99.00.201.15770.008», debe dicir: «FA.C04.00.201.15770.008», onde di: «FA.C99.00.201.15770.009», debe dicir: «FA.C04.00.201.15770.009», onde di: «FA.C99.00.201.15770.011», debe dicir: «FA.C04.00.201.15770.011» e onde di: «FA.C99.00.301.15770.001», debe dicir: «FA.C04.00.301.15770.001».
8128
CORRECCIÓN de erros.-Orde do 18 de setembro de 1997, das consellerías da Presidencia e Administración Pública e de Economía e Facenda, pola que se modifica a relación de postos de traballo da Consellería de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/10/1997

Advertido erros na orde publicada no Diario Oficial de Galicia nº 188, do 30 de setembro de 1997, cómpre face-las oportunas correccións:
Na páxina 9.615, no código de formación específica 710, onde di: «experiencia na análise....», debe dicir: «experiencia mínima de dous anos na análise...» e no código de formación específica 712, onde di: «viscerado...», debe dicir: «eviscerado...».
6641